বলিউডের দুই তাবড় অভিনেত্রী ঐশ্বর্য রাই ও অনুষ্কা শর্মা। এক জন সদ্য গাঁটছড়া বেঁধেছেন ভারতীয় ক্রিকেট দলের অধিনায়কের সঙ্গে। আর এক জনের বিয়ে হয়েছে ১০ বছর হয়ে গেল। 
শ্যুটিং ও বিশেষ কোনও অনুষ্ঠান ছাড়া ঐশ্বর্যকে সব সময়েই দেখা যায় মঙ্গলসূত্র পরতে। বিয়ের পর থেকে বিরাট-জায়াকেও মঙ্গলসূত্র পরা অবস্থায় অনেক জায়গায় দেখা গিয়েছে। কিন্তু জানেন কি এই দুই বলিউড ডিভার মঙ্গলসূত্রের দাম কত? 

এই বিষয়ে অন্যান্য খবর

হঠাৎই ঘরোয়া অনুষ্কা! কেরিয়ার ছেড়ে কি শুধুই ঘরকন্যায় মন দিলেন বিরাট-পত্নী


এক সর্বভারতীয় সংবাদমাধ্যমের প্রতিবেদন থেকে জানা গিয়েছে ঐশ্বর্যের মঙ্গলসূত্রের দাম ৪৫ লক্ষ টাকা। তবে মঙ্গলসূত্রের দামে অ্যাশকে পিছনে ফেলে বেশ কিছুটা এগিয়ে গিয়েছেন অনুষ্কা শর্মা। 
ওই একই প্রতিবেদন থেকে জানা গিয়েছে, অনুষ্কার মঙ্গলসূত্রের দাম ৫২ লক্ষ টাকা। 
তবে কমবেশি যাই হোক, দুটির দামই যে ভারতীয় আমজনতার কাছে নিছকই স্বপ্ন, তা বলাই বাহুল্য।